21. ΒΑΣΙΛΙΚΟΝ ΔΙΑΤΑΓΜΑ υπ' αριθ. 492 της 30/31 Μαΐου 1965 (ΦΕΚ Α' 108) Περί διατηρήσεως κλπ. Συμβουλίων και Επιτροπών του Εθνικού Οργανισμού Καπνού. Έχοντες υπ' όψει: 1)Τας διατάξεις του άρθρ. 5 του Ν.Δ. 4352/1964 «περί διατάξεων αφορωσών τους Δημοσίους Υπαλλήλους ως και περί καταργήσεως Συμβουλίων, Επιτροπών των Δημοσίων Υπηρεσιών κλπ.», του άρθρ. 22 του Ν.Δ. 4373/64 «περί διαρρυθμίσεως του φόρου καταναλώσεως καπνού και άλλων τινών διατάξεων» και του άρθρ. 14 παρ. 3 του Νόμ. 4459/1965 «περί τροποποιήσεως των διατάξεων περί φορολογίας μεταβιβάσεων ακινήτων και επιβολής φόρου επί του αυτομάτου υπερτιμήματος οικοπέδου και άλλων τινών διατάξεων». 2)Τας διατάξεις του Ν.Δ. 3758/1957 «περί ιδρύσεως Εθνικού Οργανισμού Καπνού». 3)Την υπ' αριθ. 551/1965 γνωμοδότησιν του Συμβουλίου Επικρατείας, προτάσει των Ημετέρων Προέδρου της Κυβερνήσεως και των Υπουργών Συντονισμού, Οικονομικών και Εμπορίου, απεφασίσαμεν και διατάσσομεν: (Αντί της σελ. 740,03) Σελ. 740,03(α) 263 - 119 Καπνικοί Οργανισμοί 16.Ι.β.19-21 Άρθρ.1.Α.Το υπό του άρθρ. 7 του Ν.Δ. 3758/1957 προβλεπόμενον Διοικητικόν Συμβούλιον παρά τω Εθνικώ Οργανισμώ Καπνού ανασυντίθεται ως κάτωθι: α)Εκ του Προέδρου του Εθνικού Οργανισμού Καπνού, διοριζομένου δι' αποφάσεως της Κυβερνητικής Επιτροπής Καπνού, επί τριετεί θητεία, δυναμένη να ανανεωθή, ως Προέδρου. β)Εκ του Γεν. Δ/ντού Εμπορίου του Υπουργείου Εμπορίου. γ)Εξ ενός επί βαθμώ 1ω υπαλλήλου της Γενικής Διευθύνσεως Φορολογίας του Υπουργείου Οικονομικών. δ)Εκ του Γενικού Δ/ντού Γεωργίας του Υπουργείου Γεωργίας. ε)Εξ ενός ανωτάτου ή ανωτέρου υπαλλήλου της Αγροτικής Τραπέζης της Ελλάδος, υποδεικνυομένου μετά του αναπληρωτού του υπό της Διοικήσεως της Τραπέζης. ς)Εκ του Διευθυντού της Διευθύνσεως Καπνού της Γενικής Δ/νσεως Φορολογίας του Υπουργείου Οικονομικών. ζ)Εκ του Διευθυντού Εξαγωγών ή του Διευθυντού Συμβάσεων του Υπουργείου Εμπορίου οριζομένου υπό του Υπουργού Εμπορίου. η)Εξ ενός εκπροσώπου του Υπουργείου Συντονισμού, οριζομένου υπό του Υπουργού Συντονισμού. θ)Εκ τριών κατ' επάγγελμα καπνοπαραγωγών, αποδεδειγμένως καλλιεργησάντων καπνά, κατά τα δύο τελευταία έτη, κατοικούντων εις τον τόπον ένθα η καλλιέργεια αυτών. Η εκλογή των, παρά τω Διοικητικώ Συμβουλίω, αντιπροσώπων των καπνοπαραγωγών, τακτικών και αναπληρωματικών, ενεργείται υπό των οικείων Συνεταιριστικών Οργανώσεων, ένα μήνα τουλάχιστον προ της λήξεως της θητείας των εν ενεργεία μελών κατά τα ειδικώτερον δι' αποφάσεως του Υπουργού Γεωργίας ορισθησόμενα. Κατά την πρώτην εφαρμογήν του παρόντος και μέχρι της εκλογής των νέων αντιπροσώπων των καπνοπαραγωγών μετέχουσι του Διοικητικού Συμβουλίου οι νυν θητεύοντες. ι)Εξ ενός καπνεμπόρου, υποδεικνυομένου μετά του αναπληρωτού του υπό της Καπνεμπορικής Ομοσπονδίας της Ελλάδος. Εν περιπτώσει μη υποδείξεως καπνεμπόρου υπό της Καπνεμπορικής Ομοσπονδίας της Ελλάδος ούτος ορίζεται μετά του αναπληρωτού του υπό του Υπουργού Εμπορίου. Η θητεία των εκπροσώπων των παραγωγών και της Καπνεμπορικής Ομοσπονδίας ορίζεται τριετής, δυναμένη ν' ανανεωθή. Σελ. 740,04(α) 263-120 Υπό των αρμοδίων Υπουργών ορίζονται και οι αναπληρωταί των εκ Δημοσίων Υπαλλήλων τακτικών μελών. Χρέη εισηγητού άνευ ψήφου εκτελεί ο Γεν. Δ/ντής του Εθνικού Οργανισμού Καπνού και εν απουσία ή κωλύματι τούτου ο αναπληρών τον Γενικόν Διευθυντήν. Χρέη Γραμματέως εκτελεί εις υπάλληλος του Εθνικού Οργανισμού Καπνού, οριζόμενος μετά του αναπληρωτού του υπό του Προέδρου του Διοικητικού Συμβουλίου προτάσει του Γενικού Διευθυντού του Ε.Ο.Κ. Απόντος ή κωλυομένου του Προέδρου του Διοικητικού Συμβουλίου ή μη υπάρχοντος τοιούτου, τα καθήκοντα αυτού ασκεί ο Γενικός Διευθυντής Εμπορίου του Υπουργείου Εμπορίου και τούτου απόντος ή κωλυομένου, ο κατά βαθμόν ανώτερος των μετεχόντων εις το Συμβούλιον Δημοσίων Υπαλλήλων και επί ομοιοβάθμου ο αρχαιότερος εν τω βαθμώ. Β.Διατηρούνται τα κάτωθι Συμβούλια και Επιτροπαί παρά τω Εθνικώ Οργανισμώ Καπνού υπό την ακόλουθον σύνθεσιν. 1.Επιτροπή Αγορών Η υπό του άρθρ. 7 του Ν.Δ. 3758/1957 προβλεπομένη Επιτροπή Αγορών αποτελείται εκ των κάτωθι: α)Εκ του Προέδρου του Εθνικού Οργανισμού Καπνού, ως Προέδρου. β)Εκ του Γενικού Διευθυντού του Εθνικού Οργανισμού Καπνού, ως αντιπροέδρου. γ)Εκ του Διευθυντού Εξαγωγικού Εμπορίου του Υπουργείου Εμπορίου. δ)Εκ του Διευθυντού της Διευθύνσεως Καπνού του Υπουργείου Οικονομικών. ε)Εκ του Διευθυντού Πιστώσεων της Τραπέζης της Ελλάδος. ς)Εξ ενός ανωτάτου ή ανωτέρου υπαλλήλου της Αγροτικής Τραπέζης της Ελλάδος, υποδεικνυομένου μετά του αναπληρωτού του υπό της Διοικήσεως αυτής. Χρέη εισηγητού, άνευ ψήφου, εκτελεί ο Δ/ντής της Διευθύνσεως Αγορών Καπνών του Εθνικού Οργανισμού Καπνού, αναπληρούμενος υπό ετέρου υπαλλήλου του αυτού Οργανισμού, οριζομένου υπό του Προέδρου της Επιτροπής, προτάσει του Γενικού Διευθυντού του Ε.Ο.Κ. Χρέη Γραμματέως εκτελεί εις υπάλληλος του Εθνικού Οργανισμού Καπνού, οριζόμενος μετά του αναπληρωτού αυτού υπό του Προέδρου της Επιτροπής, προτάσει του Γενικού Διευθυντού του Ε.Ο.Κ. Υπό των αρμοδίων οργάνων ορίζονται και οι αναπληρωταί των τακτικών μελών. Τον Πρόεδρον της Επιτροπής Αγορών ελλείποντα, απόντα ή κωλυόμενον αναπληροί ο αντιπρόεδρος της Επιτροπής. 16.Ι.β.21 Καπνικοί Οργανισμοί 2.Εποπτικόν Συμβούλιον Το υπό του άρθρ. 7 του Ν.Δ. 3758/1957 προβλεπόμενον Εποπτικόν Συμβούλιον αποτελείται εκ των κάτωθι: α)Εξ ενός Συμβούλου της Επικρατείας ή Συμβούλου, ή επιτίμου Προέδρου του Ελεγκτικού Συνεδρίου, υποδεικνυομένου μετά του αναπληρωτού αυτού υπό του Προέδρου του Συμβουλίου Επικρατείας ή του Ελεγκτικού Συνεδρίου ως Προέδρου. Ειδικώς προκειμένου περί επιτίμου Προέδρου του Ελεγκτικού Συνεδρίου ούτος υποδεικνύεται υπό του Υπουργού των Οικονομικών. β)Εξ ενός Ανωτάτου ή Ανωτέρου υπαλλήλου του Γενικού Λογιστηρίου του Κράτους του Υπουργείου Οικονομικών, υποδεικνυομένου μετά του αναπληρωτού αυτού υπό του Υπουργού Οικονομικών. γ)Εξ ενός Ανωτάτου ή Ανωτέρου υπαλλήλου της Γενικής Διευθύνσεως Εμπορίου του Υπουργείου Εμπορίου, οριζομένου μετά του αναπληρωτού αυτού υπό του Υπουργού Εμπορίου. δ)Εξ ενός Ανωτάτου ή Ανωτέρου υπαλλήλου του Υπουργείου Γεωργίας υποδεικνυομένου μετά του αναπληρωτού αυτού υπό του Υπουργού Γεωργίας. ε)Εξ ενός εκπροσώπου των καπνοπαραγωγών, υποδεικνυομένου μετά του αναπληρωτού αυτού υπό του Υπουργού Γεωργίας, επί τριετεί θητεία, δυναμένη ν' ανανεωθή. Χρέη Εισηγητού εκτελεί ο υπό του άρθρ. 22 του Ν.Δ. 3758/1957 προβλεπόμενος ελεγκτής και τούτου μη υπάρχοντος ή κωλυομένου εις υπάλληλος του Ε.Ο.Κ., οριζόμενος υπό του Προέδρου του Ε.Ο.Κ. προτάσει του Γενικού Διευθυντού του Οργανισμού, μετά σύμφωνον γνώμην του Προέδρου του Εποπτικού Συμβουλίου. Χρέη Γραμματέως εκτελεί εις υπάλληλος του Εθνικού Οργανισμού Καπνού, οριζόμενος μετά του αναπληρωτού αυτού υπό του Προέδρου του αυτού Οργανισμού προτάσει του Γενικού Διευθυντού αυτού. 3.Επιτροπή Ελέγχου Διαχειρίσεως Καπνών Η υπό του άρθρ. 7 του Ν.Δ. 3758/1957 προβλεπομένη Επιτροπή Ελέγχου Διαχειρίσεως Καπνών αποτελείται εκ των κάτωθι: α)Εξ ενός Συμβούλου της Επικρατείας υποδεικνυομένου μετά του αναπληρωτού αυτού υπό του Προέδρου του Συμβουλίου Επικρατείας, ως Προέδρου. β)Εξ ενός Συμβούλου του Ελεγκτικού Συνεδρίου οριζομένου μετά του αναπληρωτού του υπό του Προέδρου του Ελεγκτικού Συνεδρίου. γ)Εξ ενός Ανωτάτου ή Ανωτέρου υπαλλήλου του Υπουργείου Οικονομικών, υποδεικνυομένου μετά του αναπληρωτού αυτού υπό του Υπουργού Οικονομικών. Χρέη Εισηγητού εκτελεί εις υπάλληλος του Εθνικού Οργανισμού Καπνού, οριζόμενος μετά του αναπληρωτού αυτού υπό του Προέδρου του Ε.Ο.Κ. προτάσει του Γενικού Διευθυντού αυτού μετά σύμφωνον γνώμην του Προέδρου της Επιτροπής Ελέγχου Διαχειρίσεως Καπνών. Χρέη Γραμματέως εκτελεί εις υπάλληλος του Εθνικού Οργανισμού Καπνού, οριζόμενος μετά του αναπληρωτού αυτού υπό του Προέδρου του Ε.Ο.Κ. προτάσει του Γενικού Διευθυντού του Οργανισμού. 4.Επιτροπή Υπηρεσιακού Συντονισμού Η υπό του άρθρ. 21 του Ν.Δ. 3758/1957 και της υπ' αριθ. 17709/1958 αποφάσεως του Υπουργού Εμπορίου προβλεπομένη Επιτροπή Υπηρεσιακού Συντονισμού αποτελείται εκ των κάτωθι: α)Εκ του Προϊσταμένου της Δ/νσεως Καπνοπαραγωγής του Εθνικού Οργανισμού Καπνού. β)Εκ του Προϊσταμένου της Δ/νσεως Εμπορίου του Εθνικού Οργανισμού Καπνού. γ)Εκ του Προϊσταμένου του αρμοδίου Τμήματος της Δ/νσεως Εξαγωγικού Εμπορίου του Υπουργείου Εμπορίου. δ)Εκ του Προϊσταμένου του αρμοδίου Τμήματος της Δ/νσεως Παραγωγής Βιομηχανικών Φυτών του Υπουργείου Γεωργίας. ε)Εκ του Προϊσταμένου του αρμοδίου Τμήματος της Δ/νσεως Φορολογίας Καπνού του Υπουργείου Οικονομικών. Χρέη Εισηγητού εκτελεί εις υπάλληλος του Εθνικού Οργανισμού Καπνού, υποδεικνυόμενος υπό του Γενικού Διευθυντού αυτού. Χρέη Γραμματέως εκτελεί εις υπάλληλος του Εθνικού Οργανισμού Καπνού, υποδεικνυόμενος υπό του Γενικού Διευθυντού αυτού. Υπό των αρμοδίων οργάνων υποδεικνύονται και οι αναπληρωταί των τακτικών μελών, Εισηγητού και Γραμματέως. 5.Επιτροπαί Προμηθειών και Εκποιήσεων Έργον των Επιτροπών τούτων είναι το υπό του εκάστοτε ισχύοντος Κανονισμού διαχειρίσεως Ε.Ο.Κ., προβλεπόμενον ή το δια κοινής αποφάσεως Προέδρου και Γενικού Δ/ντού του Ε.Ο.Κ. καθοριζόμενον τοιούτον είναι δε αύται αι κάτωθι: Α'.Παρά τη Κεντρική Υπηρεσία του Εθνικού Οργανισμού Καπνού. Η παρά τη Κεντρική Υπηρεσία του Εθνικού Οργανισμού Καπνού Επιτροπή Προμηθειών και Εκποιήσεων αποτελείται εκ των κάτωθι: α)Εκ του Διευθυντού Οικονομικών Υπηρεσιών, αναπληρουμένου υπό του νομίμου αυτού αναπληρωτού ή υπό ετέρου Διευθυντού οριζομένου υπό του Προέδρου μετά πρότασιν του Γενικού Διευθυντού του Ε.Ο.Κ. (Μετά την σελ. 740,04(α) Σελ. 740,05 263-121 Καπνικοί Οργανισμοί 16.Ι.β.21 β)Εκ του Προϊσταμένου, της αιτούσης την προμήθειαν, υπηρεσίας, αναπληρουμένου υπό του νομίμου αυτού αναπληρωτού ή υπό ετέρου ανωτέρου υπαλλήλου οριζομένου υπό του Προέδρου μετά πρότασιν του Γενικού Διευθυντού του Ε.Ο.Κ. γ)Εξ ενός ετέρου υπαλλήλου οριζομένου υπό του Προέδρου προτάσει του Γενικού Διευθυντού. Εις περίπτωσιν όμως καθ' ην η προμήθεια υπερβαίνει κατά περίπτωσιν το ποσόν των δραχ. 100.000, εις την Επιτροπήν μετέχει ως τρίτον μέλος εν μέλος του Δ.Σ., οριζόμενον κατ' έτος υπ' αυτού μετά του αναπληρωτού του, όπερ και προεδρεύει αυτής. Χρέη Γραμματέως εκτελεί εις υπάλληλος του Εθνικού Οργανισμού Καπνού, οριζόμενος υπό του Γενικού Διευθυντού. Β'.Παρά τω Καπνολογικώ Ινστιτούτω Δράμας. Η, παρά τω Καπνολογικώ Ινστιτούτω Δράμας, Επιτροπή Προμηθειών, αποτελείται εκ των κάτωθι: α)Εκ του Διευθυντού του Καπνολογικού Ινστιτούτου, αναπληρουμένου υπό του νομίμου αναπληρωτού αυτού. β)Εκ του Προϊσταμένου του Λογιστηρίου του Καπνολογικού Ινστιτούτου, αναπληρουμένου υπό του νομίμου αναπληρωτού αυτού. γ)Εκ του Προϊσταμένου της αιτούσης την προμήθειαν υπηρεσίας, αναπληρουμένου υπό του νομίμου αναπληρωτού αυτού. Εν περιπτώσει καθ' ην δεν υπάρχει Προϊστάμενος, της αιτούσης την προμήθειαν, υπηρεσίας η Επιτροπή αύτη συμπληρούται εξ ενός ετέρου υπαλλήλου του Καπνολογικού Ινστιτούτου, οριζομένου μετά του αναπληρωτού αυτού υπό του Διευθυντού του Καπνολογικού Ινστιτούτου. Σελ. 740,06 263-122 Χρέη Γραμματέως εκτελεί εις υπάλληλος του Καπνολογικού Ινστιτούτου, οριζόμενος μετά του αναπληρωτού αυτού υπό του Διευθυντού του Ινστιτούτου. Γ'.Παρά ταις Περιφερειακαίς Διευθύνσεσι. Παρ' εκάστη των Περιφερειακών Διευθύνσεων συνιστάται κατ' έτος τριμελής Επιτροπή Προμηθειών. Τα μέλη και ο Γραμματεύς εκάστης των Επιτροπών τούτων ορίζονται κατ' έτος υπό του Γενικού Διευθυντού του Ε.Ο.Κ. Δ'.Εις ας περιπτώσεις δια την υπό των Επιτροπών Προμηθειών εκπλήρωσιν του έργου των απαιτούνται ειδικαί γνώσεις, δύναται δι' αποφάσεως του Προέδρου και του Γενικού Διευθυντού του Ε.Ο.Κ. να συμπληρώνται δια της συμμετοχής εις ταύτας ειδικών προσώπων υπαλλήλων ή ιδιωτών. Ε'.Πενταμελής Επιτροπή Εκποιήσεων και Προμηθειών παρά τη Κεντρική Υπηρεσία. Η Πενταμελής Επιτροπή Εκποιήσεων και Προμηθειών αποτελείται εκ των κάτωθι: α)Εκ του Προέδρου του Διοικητικού Συμβουλίου του Ε.Ο.Κ. β)Εκ των εκπροσώπων εις το Διοικητικόν Συμβούλιον του Ε.Ο.Κ. του Υπουργείου Οικονομικών, Εμπορίου και Γεωργίας. γ)Εκ του Γενικού Διευθυντού του Ε.Ο.Κ. Χρέη Γραμματέως εκτελεί εις υπάλληλος του Ε.Ο.Κ., οριζόμενος υπό του Γενικού Διευθυντού του αυτού Οργανισμού. Άρθρ.2.-Την δημοσίευσιν και εκτέλεσιν του παρόντος ανατίθεμεν εις τον επί του Εμπορίου Ημέτερον Υπουργόν. 16.Ι.β.21 Καπνικοί Οργανισμοί 